O‘zbekiston futzal termasi Gruziyaga qarshi o‘rtoqlik uchrashuvlari o‘tkazadi

Toshkent shahrida 2016-yili bo‘lib o‘tadigan futzal bo‘yicha Osiyo Chempionatiga tayyorgarlikni boshlagan futzal bo‘yicha O‘zbekiston terma jamoasi Gruziya bilan ikkita o‘rtoqlik uchrashuvi o‘tkazish bo‘yicha kelishuvga erishdi. Bu haqda UzDaily xabar bermoqda.

O‘FF matbuot xizmati xabariga ko‘ra, har ikki nazorat uchrashuvi ham Toshkentda tashkil etiladi, o‘yinlar 26- va 27-iyun kunlari o‘tkaziladi.
Eslatib o‘tamiz, futzal bo‘yicha Osiyo Chempionati 2016-yilning 9-21-fevral kunlari Toshkentda bo‘lib o‘tadi. Musobaqada eng yaxshi natijaga erishgan to‘rt jamoa Kolumbiyada bo‘ladigan jahon chempionati yo‘llanmasini qo‘lga kiritadi.